**210311**

**Арнольд Тойнби. Екіншісі**

***«Құдайы — Жаратқанға сиынған ұлт бақытты,***

***Ол меншігіне таңдаған халық жарылқаулы!»***

***(Забур 32:12)***

Мәсіхшілік - адамның өмір салтына үлкен әсер етеді, мәсіхшілікке Иса Мәсіхпен тірі адам ретінде жеке қарым-қатынас жатады. Америка Құрама Штаттары мен Англиядағы үлкен мәсіхшілік ояныш кезеңдеріне назар аударыңызшы, сонда сіз олардың көптеген колледждер мен университеттердің пайда болғанын, және олардың көпшілігі ХХ ғасырда ғылым мен техниканың қайнар көзі болғанын көресіз. Сонымен қатар сіз бүкіл әлем бойынша мәсіхшілер құрған көптеген ауруханалар мен миссионерлік орталықтарды таба аласыз. Көптеген ғасырлар бұрын забур жыршысы былай деп жазды: «Құдайы — Жаратқанға сиынған ұлт бақытты» (Забур 32:12).

Тарих бізге ашық кітап болып көрінеді. Адамдар Тойнбидің түсіндірумен келіспеуі мүмкін, бірақ тарихи фактілерді қалайша жоққа шығаруға болады? Әр өркениет белгілі бір заңдылықпен жүреді деген фактіні ешкім дәлелді түрде жоққа шығара алмайды. «Тарих үнемі қайталанады» деп айтамыз. Бұл - шындық, сондықтан біз тарихтан сабақ алуымыз керек. Адамзат туралы Киелі кітапта айтылғандарды тарих растайды: адамның жүрегі түбегейлі күнәкар. Жаман ойлар, кісі өлтіру, зинақорлық және жыныстық күнәлар адамдардың жүректерінен шығады деп Иса Мәсіх айтқан.

Арнольд Тойнбидің қабіріндегі мәрмәр құлпытас бір күні ол жазған өркениет сияқты жойылып кетуі мүмкін, бірақ бір нәрсе әрқашан шындық болып қала береді. Осы ұлы адам зерттеген қағидалар, сондай-ақ оның жазған тарих сабақтары - он немесе жүз жылдан кейін болсын - шындық болып қала береді, өйткені тарих шынымен де қайталанады.